Awařen i igguren ad weddren deg iyyar n Tmaziɣt
Aṭṭas n wawařen n Tmaziɣt n Arrif i igguren ad weddaren (1). Imentiřen (oorzaken) n uweddar ǧan s waṭṭas. Din awařen tmettan, din awařen aqa ayen mmarsen x tma n uweddar, aqa din awařen neqqen ixf nsen (zelfmoord, tunɣiman) xmi war ttifen wi iten i ɣa yidaren. Ntaff x iɣezdisa nneɣni iřes n tyemmat itejja amcan i yiřes n midden. Imezdaɣ n Tmezɣa amecnaw imezdaɣ n Arrif, war ɣarsen ca amawař d ijj. Aynutlay (eentalige) war issiwiř ca amecnaw asnutlay (tweetalige). Wenni issawařen aṭṭas n yiřsawen (tagtutlayt), iřes nnes itiři yarwi aṭṭas ak d wawařen n midden, war izemmar ad yiři amecnaw wenni turu yemmas deg Ijwawen, war iffiɣ war yudif tammurt. Din tignatin (situaties) mani nzemmar ad naff amawař n Umaziɣ iccur s umawař n midden. Manaya war iǧi d amnus imɣar minzi tagřanzect simant nnes tarḍer-d awařen zi 130 n iřsawen waxxa nettat d tutlayt n umaḍal u n ddunect. Min iqqimen nneɣni, Tmaziɣt n zic tuɣa tennuɣ ak d waṭṭas n tutlaytin amecnaw: tabuniqect, tamiṣrect tawessart, tagrigect, talatinect, taɛrabt, tafransist, taseppanyut.
Min yarenyen beṭṭu n imawařen jar Tmaziɣt d Tmaziɣt, ad idareɣ 2 n imertiřen: (a) adaf n Imseřmen ɣar tmurt n Tmezɣa, (b) d midden i d yudfen ɣar tmurt n Tmezɣa tuɣa msebḍan, manaya ntaff it s usedmar (vergelijking) n Tmaziɣt di tmurt n dzayar (areṭṭař zi tefransist) aked Tmaziɣt n Arrif (areṭṭař zi tseppanyut). Manaya itejja imawařen gguren taggʷjen ijj x wenneɣni. Ambsebḍi jar imawařen n Tmaziɣt ntaff it uřa (daɣen) deg wawařen i d itwareḍřen zi taɛrabt; manaya ixes ad yini aqa awařen n taɛrabt i yeǧan di Tmaziɣt n Arrif war ǧi simant nsen d yinni i iǧan di Tmaziɣin nneɣni. S wesquḍeḍ n wawař, xseɣ ad iniɣ aqa waxxa twareḍřen-d wawařen zi tutlaytin n midden, tɣiman ḍaffaren tajerrumut n Tmaziɣt amecnaw da ɣar zzat: Am+sɛi, im+sɛan=imesɛan, am-suwweq, im+sewqen (imsewqen), am+hruc, im+hrac (imehrac); tamsisist n wawařen n taɛrabt xmi tadfen ɣar Tmaziɣt, ntaff adan nsen ḍarnen, udem nsen iweddar.
Řexxu, ad isiɣ ijj n umedya (voorbeeld) zeg umeṭṭaf (arradyu) n Tmaziɣt n Umezɣan (lmeɣrib):
“ tasen-d ɣarneɣ da ifeǧaḥen g ijj n lḥaqiqa ndarren u neṭṭalab bi nnisba i lɣurfa lfilaḥiyya d lwizara n lfilahiyya..n lfilaḥa ad texẓar ifeǧaḥen ɛla asas bac a sen iwqeɛ…a sen iwqeɛ …ijj n ..li anna.. ad iwqeɛ wa llah uɛlem bi ɛilmi llah …ḍaruri ad negg ijj n littifaqiyya a negg fus g fus akd lfilaḥa, akd wizara n lfilaḥa bac a nenqed ci ḥaja lmewqif n gg iǧan.”
Marra awawřen i da sennej immarsen x ukezzazay (acariḍ) tɣiman d awařen n midden. Min iqqimen d awařen n Tmaziɣt? iqqim drus, drus aṭṭas. War ǧi xseɣ ad zeɣneɣ wenni innan awařen-a sennej, xseɣ ad iniɣ aqa din awařen n Tmaziɣt qqimen ad zzeɣřen (weqqḥen) tfuct.
Di tidett, aqa din awařen war ǧin di Tmaziɣt minzi war qqinen ca ɣar tusna nnes. Di tegnatin-a, ad ten nejj amenni niɣ ad nurzu ad d-nejj awařen d imaynuten (neologie). Da swadday ad idareɣ drus n wawařen i iǧan di Tmaziɣt, waxxa amenni ntegg deg wemcan nsen awařen n midden. S manaya xseɣ ad iniɣ s weḍfar n tiɣit n midden mani ɣa negg tiɣit nneɣ? Mařa neḍfar tiɣit nneɣ xenni ad taff tsekfasen i yinni iqqaren aqa Tmaziɣt war teǧi d tutlayt nni ibedden x iḍaren nnes.
Awařen n Tmaziɣt awařen n taɛrabt di Tmaziɣt
amzil/amziř aḥeddad (imziřen=iḥeddaden)
anebdu/tafsit arbiɛ
abduz bit-lma
abra/ibrawen řeqfar/řeqfur
afran lixtiyyar
agaraw lmuḥiṭ (agaraw n watlas, lmuḥiṭ l-aṭlasi)
agellid lmalik
ageldan lmuluk
agerruj (igerwaj) řkenz, řeknuz
acengu řeɛdu (azenǧu-izenǧa, Touareg)
aɣiř jjehd
s uɣiř b-ssif/ s jjehd
s uyen/s uyenni ɛla xaṭer
aɣřif lwizara
aneɣřaf lwazir
anersam lḥellaq, aḥeffaf (Ar.)
agmam lḥeyy
akud řweqt
amqun ittiḥad (confederatie)
amettar ṭṭařeb
amezray lmu’arrix
amezruy ttarix
amsaggur cahriyyen (am s ayur)
amsas yawmiyyen (am s ass)
amsugʷas sanawiyyen (am ass deg wass, kuř ɛam)
abaran lbabbaɣaa’
acercur cellalat
addad lḥala
adday qel (minimum)
addud lmewqif
adeg/ideggen amcan/imucan
aferci řḥimeẓ
afran řixḍaret
agdud/aydud cceɛb
agermam/ayermam buḥayra
agemmar asiyyaḍ (igamer/iymar)
agennay axeyyaḍ
agenzu mutaxallif
agenjuj řeḥřeq
aggař lmuqaṭaɛa (boycott)
agmam lḥiyy (akwartir)
agni/igna lmuckil/lmacakil (tiɛenkrifin)
ajris/agris ṣqiɛ
aqzin/aydi aqṭuṭ/qṭuṭa!
anemsar rciɣeḍ n wanzaren (řkiɣeḍ n wensar)
aǧi (alli) řmux (alleɣ/illaɣen)
amadaf lwuṣul (imadafen/arrivals)
amadar/imadaren zi ssensřet (ssulala)
amaraw/imarawen řjedd/řejdud
tagrest/tajrest řmecta/ccetwa
amaris/amwan řexrif
amawař lmunjid
arradyu ameṭṭaf
amezɣan ameɣrabi
almad/ařmad/alemmud tteɛlim
amzenzu atijari
amẓiw lɣul
tamẓa lɣula
anemẓaw (igga am) řweḥc (= d anemẓaw)
amɣim řkursi
amtawi littifaq
ayer ɛelleq
ayem kebb, fareɣ, ferreɣ
amazuf (ezzef) aɛaryan, d aɛayan
anaraǧ ajjar
azduɣ lmaḥal
tmarnit zyada
tidett lḥaqiqa
tamesmunt ljemɛiyya
timesniyin lmuwaṣalat
tamettant řmewt
taxxamt n tnezzawt lɣurfa ttijariya
x uɣezdis ila jaanib
izmer imken, iqdar
iyzem ijaḥ (ijarḥ)
iẓẓed iḥri
izɣeř iḥma, (sezɣeř-siḥma)
tasusmi skat
gnu xeyyeḍ
tazraft afenjar n teḥrirt, (tazlaft n traxt tuɣa teggen dayes aɣi issenden
taydurt marmita
tangult/tinuggʷal tarta
tifrit taḥfurt
tisit řemrayet
muzzur/imuzzuren ɣurḍu(gordo)aqebbuz-iqebbuzen
miẓa/imiẓan/iẓa idqeř/dqeř
ucci lmakla
azeqqa lehri
řweqt azmez, akud
tiɣawsiwin lmasa’ill
taqlalt? ineɣ n řeḥřeq (huig/uvula)
takasit řwart
andrar/annar lmelɛeb/ (andrar n tcamma)
aṭṭas, abaru xar-rebbi
izdeg iṣfa
seřmed sɛellem
tizemmar lqudra
Awařen s Tmaziɣt Awařen n Tefransist
affar lgazon
amarwas lekredi (credit)
amesnay acifur (chauffeur)
amesni transport
timesniyyin lmuwaṣalat
timezrarin lmakiyaj
amsegdař lkask (le casque)
anarad lavabo (el fregadero)
agnir-ayennir Lkuloir
Awařen s Tmaziɣt Awařen n Tseppanyut
Amnay caballero
Anaẓur artista
Amzenzu amarkanti
anggaf azma (asma)
areg, arrag (arr+egg) wardi (orden)
timesḍawt/timesḍiwt subasta
tafrit krema (crema)
tangult/tinuggʷal tarta
Annay aneggaru, din ca n wawařen n Tmaziɣt qqaren ten inni issawařen iḍa taɛrabt, din awařen s taɛrabt qqaren ten inni issawařen iḍa Tmaziɣt, amecnaw: asarut/tasarut (řmeftaḥ). S umarni, din awařen s Tmaziɣt daysen assar, iwdan war ten sseqdacen (gebruiken) di tudart nsen; amc nniɣ sennej twaggen i wezɣeř (aweqqeḥ) n tfuct! amecnaw tafuɣalt (= smal gebied), afuɣal (plateau), afɣuř (abuhaři niɣ ijj iqfeř), imzuren (iɣurḍuten). Manaya ixs ad yini aqa Tmaziɣt- s wawařen nnes- ɣares agdaz (zelfvoorziening) deg wazzay n tesnilsit. Waxxa iqqim aṭṭas n tennayin di tusna ‘n wawařen i ggur ad weddaren’, ad asent negg adeg deg wemsawaḍ nneḍni.
1 Niɣ amecnaw:
Min tfurrujed? Tfurujeɣ gi lmuselsel n baaiɛatu lward!
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn crh_Latn bos_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn swh_Latn kab_Latn cym_Latn kab_Latn kab_Latn gaz_Latn kab_Latn kab_Latn kab_Latn kab_Latn kab_Latn kab_Latn hau_Latn spa_Latn kab_Latn dan_Latn kab_Latn kab_Latn kab_Latn taq_Latn kab_Latn kab_Latn hau_Latn kab_Latn uzn_Latn hrv_Latn kab_Latn kab_Latn kab_Latn uzn_Latn kab_Latn kab_Latn kab_Latn taq_Latn lug_Latn taq_Latn kab_Latn kab_Latn lug_Latn kab_Latn kab_Latn kab_Latn scn_Latn kab_Latn kab_Latn kab_Latn ind_Latn ayr_Latn kab_Latn jav_Latn ban_Latn plt_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn afr_Latn nno_Latn kab_Latn epo_Latn ceb_Latn fur_Latn kab_Latn kab_Latn kab_Latn scn_Latn kab_Latn kab_Latn kab_Latn kab_Latn lim_Latn kab_Latn kab_Latn kab_Latn kab_Latn kab_Latn kab_Latn lmo_Latn zho_Hans isl_Latn uzn_Latn ind_Latn hau_Latn smo_Latn spa_Latn isl_Latn kab_Latn grn_Latn grn_Latn kab_Latn jav_Latn nob_Latn tgl_Latn taq_Latn ceb_Latn kab_Latn kab_Latn luo_Latn